**KOKOUSKUTSU / PÖYTÄKIRJA**

**Aika: Keskiviikkona 22.11.2023 klo 17.00**

Paikka: Kokous pidetään palvelutoimiston kokoushuoneessa

Läsnä: Soininen Paula vt. kirkkoherra, pj x

**Henkilökohtainen varajäsen**

Ollikainen Arja varapj x Hautoniemi Maire

Huhtinen Anu x Luhtala Ville-Markus

Kantoniemi Sanni-Maiju x Kaskimäki Reija

Koiramäki Pirkko x Latvanen Elina

Kujansuu Anu x Eloranta Ritva

Poukka Pasi x Hirvilampi Kirsi

Riihimäki Hannu x Roth Rikhard

Setälä Reima x Ollikainen Jani-Hannu

Vanhatupa Eira x Nurmela Teija

Puhe- ja läsnäolo-oikeutetut

Pusaa Elina, kirkkovaltuuston pj teams yhteydellä

Akonniemi Ulla, kirkkovaltuuston vpj saapui klo 17,07

Klaavo Kalle, talouspäällikkö, sihteeri x

Santala Liisi, Nuorten vaikuttajaryhmän edustajana poissa

Ähtärissä 15.11.2023

Paula Soininen

vt. kirkkoherra

PÖYTÄKIRJAN ALLEKIRJOITUS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Soininen Paula Klaavo Kalle

puheenjohtaja sihteeri

Pöytäkirja on tarkastettu palvelutoimistossa 22. marraskuuta 2023

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kujansuu Anu Poukka Pasi

Asialista

113 § Kokouksen avaus sekä alkuhartaus ja nimenhuuto

114 § Kokouksen laillisuus ja päätösvaltaisuus

115 § Esityslistan hyväksyminen kokouksen työjärjestykseksi

116 § Pöytäkirjantarkastajien valinta sekä pöytäkirjan nähtävillä pitäminen ja siitä

ilmoittaminen

117 § Hautainhoitorahaston ja seurakunnan kukkatarjouksen hyväksyminen

118 § Ähtärin seurakunnan toimien ja virkojen johtosäännöt sekä päätökset muutoksista viroissa ja toimissa

119 § Kolehtisuunnitelma vuoden 2024 tammi-kesäkuulle

120 § Kanttorin irtisanoutuminen ja viran täyttö

121 § Diakonian viran täyttö

122 § Vuoden 2024 talousarvion ja 2025–2026 toimintasuunnitelman hyväksyminen

123 § Henkilöstön kehittämissuunnitelma vuodelle 2024

124 § Suorituslisän peruste palkkasumma ja suorituslisät 1.1.2024 alkaen

125 § Etelä-Pohjanmaan sairaalasielunhoidon yhteisjohtokunnan jäsenten nimeäminen kaudelle 2024–2025

126 § Tiedoksi saatettavat asiat

127 § Muut mahdolliset asiat

128 § Kokouksen päätös ja oikaisuvaatimusohjeet ja valitusosoitus

Pöytäkirja on ollut yleisesti nähtävänä julkisilta osilta palvelutoimistossa 24.11.-13.12.2023 ja nähtävänä pitämisestä on ilmoitettu palvelutoimiston ilmoitustaululla 16.11.2023 alkaen.

**113 § KOKOUKSEN AVAUS SEKÄ ALKUHARTAUS JA NIMENHUUTO**

Avattiin kokous ja pidettiin alkuhartaus. Suoritettiin nimenhuuto.

**114 § KOKOUKSEN LAILLISUUS JA PÄÄTÖSVALTAISUUS**

Kirkkoneuvoston ohjesäännössä on mainittu, että kirkkoneuvoston kokouskutsut tulee postittaa viisi päivää ennen kokousta kirkkoneuvoston jäsenille. Seurakunnan toimielin on päätösvaltainen, kun puolet jäsenistä on paikalla.

Kokouskutsut on lähetetty sähköpostilla 16.11.2023 nuorten vaikuttajaryhmän edustajalle, kirkkoneuvoston jäsenille ja kirkkovaltuuston puheenjohtajalle ja varapuheenjohtajalle.

Nuorten vaikuttajaryhmän edustajalla on kirkkoneuvoston kokouksessa puhe- ja läsnäolo-oikeus.

**PÄÄTÖS:** Kokous todettiin yksimielisesti lailliseksi ja päätösvaltaiseksi.

**115 § ESITYSLISTAN HYVÄKSYMINEN KOKOUKSEN TYÖJÄRJESTYKSEKSI**

Kirkkoneuvoston ohjesäännön mukaan kokouskutsuun on liitettävä luettelo käsiteltävistä asioista. Jos asia on kiireellinen, kirkkoneuvosto voi päättää ottaa sen käsiteltäväksi, vaikka sitä ei ole mainittu kokouskutsussa.

**PÄÄTÖS:** Esityslista hyväksyttiin työjärjestykseksi. Muut asiat kohdassa Eiran asia.

**116 § PÖYTÄKIRJANTARKASTAJIEN VALINTA SEKÄ PÖYTÄKIRJAN NÄHTÄVILLÄ PITÄMINEN JA SIITÄ ILMOITTAMINEN**

Toimielimen kokouksesta on pidettävä pöytäkirjaa, jonka puheenjohtaja allekirjoittaa ja sihteeri varmentaa (KJ 7 luku 6§). Pöytäkirjan tarkastaa kaksi kokouksen valitsemaa tarkastajaa tai, jos kokous niin päättää, kirkkoneuvosto kokouksessaan.

Pöytäkirjantarkastajina ovat käytetyn vuorojärjestyksen mukaan jäsenet Kujansuu Anu ja Poukka Pasi. Pöytäkirja tarkastetaan palvelutoimistossa viimeistään 24.11.2023.

Kirkkolain 25 luvun 3 §:n mukaan kirkkoneuvoston päätökset on saatettava seurakunnan jäsenille yleisesti tiedoksi panemalla päätökset tai ilmoitus niistä julkisesti seurakunnan ilmoitustaululle, ellei niitä kirkkolain tai -järjestyksen mukaan ole pidettävä salassa. Pöytäkirja tai ilmoitus siitä on oltava nähtävillä vähintään 14 päivän ajan.

Pöytäkirja on ollut yleisesti nähtävänä palvelutoimistossa 24.11.-13.12.2023 ja nähtävänä pitämisestä on ilmoitettu palvelutoimiston ilmoitustaululla.

**PÄÄTÖS:** Pöytäkirjantarkastajina ovat käytetyn vuorojärjestyksen mukaan jäsenet Kujansuu Anu ja Poukka Pasi. Pöytäkirja tarkastetaan palvelutoimistossa viimeistään 24.11.2023.

Pöytäkirja on ollut yleisesti nähtävänä palvelutoimistossa 24.11.-13.12.2023 ja nähtävänä pitämisestä on ilmoitettu palvelutoimiston ilmoitustaululla.

**117 § HAUTAINHOITORAHASTON JA SEURAKUNNAN KUKKATARJOUKSEN HYVÄKSYMINEN**

Hautainhoitorahaston säännön 1 §:n mukaan seurakunnalla on korvauksesta hoitoon otettu-jen hautojen hoitoa varten hautainhoitorahasto.

Seurakunnalla on hoidossa n. 770 hautaa. Kesän aikana kirkonmäelle hoitohaudoille ja seurakunnalle tarvitaan n. 7300 tainta.

Kukkatarjoukset kesäkukista varten on pyydetty Ahosen taimisto (Vahanka), Kukkatalo (Tampere), E-J Tarhat Oy:ltä (Soini), Virtalan Puutarha (Jämsä) ja Puutarhatuote Hänniseltä (Virrat). Tarjoukset kuljetuskustannuksineen pyydettiin antamaan lajikkeittain arvioidun määrän mukaan, varsinainen tilaus tehdään keväällä, kun hoitosopimukset on tehty.

Määräaikaan mennessä tarjouksen jätti EJ-Tarhat Soinista ja Ahosen Taimisto osasta kukkia.

LVA: Tämän pykälän valmistelija arvioi, että päätöksen kohteena oleva asiakokonaisuus ei merkittävästi vaikuta lasten ja nuorten asemaan.

**PÄÄTÖSEHDOTUS TALOUSPÄÄLLIKKÖ:**

Kirkkoneuvosto hyväksyy tarjouksen tehneen EJ-Tarhat OY:N tarjouksen.

**PÄÄTÖS:**

Kirkkoneuvosto hyväksyy tarjouksen tehneen EJ-Tarhat OY:N tarjouksen.

**118 § ÄHTÄRIN SEURAKUNNAN TOIMIEN JA VIRKOJEN JOHTOSÄÄNNÖT** **SEKÄ PÄÄTÖKSET MUUTOKSISTA VIROISSA JA TOIMISSA**

Kirkkoneuvostolle esitellään valmiina olevat toimien ja virkojen johtosäännöt.

Johtosäännöt tulevat 15.11.2023 johtoryhmän keskustelujen jälkeen kirkkoneuvostolle päätettäväksi 22.11.2023 ja kirkkovaltuustolle vahvistettavaksi 29.11.2023.

Talouspäällikkö Kalle Klaavo ilmoittaa olevansa jäävi tässä pykälässä sekä kirkkoneuvoston että kirkkovaltuuston kokouksessa, koska pykälä käsittelee hänen omaa virkaansa ja palkkausta.

**vt. kirkkoherran päätösesitys:**

Kirkkoneuvosto esittää kirkkovaltuustolle,

1. tämän pykälän ajaksi valitaan sihteeri (joka voi myös olla vt. kirkkoherra)
2. Hyväksyy oheisen johtosääntökokonaisuuden.
3. Päättää lakkauttaa talouspäällikön viran 30.11.2023.
4. Päättää perustaa talous- ja hallintojohtajan viran 1.12.2023 alkaen.
5. Siirtää Kalle Klaavon talouspäällikön virasta talous- ja hallintojohtajan virkaan hänen antaman suostumuksensa mukaisesti.
6. Päättää talous- ja hallintojohtajan palkkaluokaksi J20 palkkaluokan, joka on ollut talouspäällikön palkkaluokkana jo aikaisemmin.

**Päätös KN 10.2023 118 §**

Talouspäällikkö Kalle Klaavo poistui kokoustilasta klo 17.15. Tämän pykälän ajaksi valittiin sihteeri vt. kirkkoherra

Kirkkoneuvosto esittää kirkkovaltuustolle,

1. tämän pykälän ajaksi valitaan sihteeri (joka voi myös olla vt. kirkkoherra)
2. Hyväksyy oheisen johtosääntökokonaisuuden.
3. Päättää lakkauttaa talouspäällikön viran 30.11.2023.
4. Päättää perustaa talous- ja hallintojohtajan viran 1.12.2023 alkaen.
5. Siirtää Kalle Klaavon talouspäällikön virasta talous- ja hallintojohtajan virkaan hänen antaman suostumuksensa mukaisesti.
6. Päättää talous- ja hallintojohtajan palkkaluokaksi J20 palkkaluokan, joka on ollut talouspäällikön palkkaluokkana jo aikaisemmin.

Talouspäällikkö Kalle Klaavo palasi kokoustilaan klo 17,28 pykälän käsittelyn jälkeen.

**119 § KOLEHTISUUNNITELMA TAMMI-KESÄKUULLE 2024**

Liitteessä vt. kirkkoherran esitys vuoden 2024 kirkkokolehdeiksi ajalle tammi-kesäkuu. Kolehtisuunnitelmaan on lisätty tuomiokapitulin määräämät kolehdit ja suunnitelma on täydennetty. Kirkkokolehtisuunnitelmassa on kirkkohallituksen määräämät kolehdit.

LVA: Tämän pykälän valmistelija arvioi, että päätöksen kohteena oleva asiakokonaisuus ei merkittävästi vaikuta lasten ja nuorten asemaan.

**PÄÄTÖSEHDOTUS vt. KIRKKOHERRA:**

Kirkkoneuvosto hyväksyy kolehtisuunnitelman ja antaa valtuudet kirkkoherralle tarvittaessa ajankohtaisista syistä poiketa suunnitelmasta.

**PÄÄTÖS:**

Kirkkoneuvosto hyväksyi kolehtisuunnitelman ja antoi valtuudet kirkkoherralle tarvittaessa ajankohtaisista syistä poiketa suunnitelmasta.

**120 § KANTTORIN IRTISANOUTUMINEN JA VIRAN AUKI JULKISTAMINEN**

Kanttorin on antanut 31.10.2023 päivätyn kirjallisen irtisanomisilmoituksen vt kirkkoherralle.

Sofia Harju on ilmoittanut irtisanoutuvansa Ähtärin seurakunnan kanttorin virasta 1.1.2024 alkaen vastaanottaessaan vastaavan viran Pirkkalan seurakunnassa.

Kirkkoneuvosto hyväksyy viran alla olevan hakuilmoituksen.

*”Ähtärin seurakunta on vireä seurakunta Etelä-Pohjanmaan ja Keski-Suomen rajalla. Seurakunnassa on n. 4300 jäsentä ja 13 vakituista työntekijää. Akustisesti hyvään Ähtärin kirkkoon mahtuu 650 henkilöä. Kirkossa on urkurakentamo Hans Heinrichin v. 1982 rakentamat urut, jossa on kolme sormiota ja 35 äänikertaa.*

*Urkurakentamo Veikko Virtanen Oy on tehnyt soittimeen laajan perushuollon v. 2019. Siinä yhteydessä urkuihin on asennettu setzer-kombinaatio.*

*Srk-keskuksen salissa on flyygeli ja urkurakentamo Heinrichin rakentamat 10-äänikertaiset urut.*

***Ähtärin seurakunnassa on haettavana***

***KANTTORIN VIRKA****(B-virka)*

*Viran kelpoisuusehtona on ylempi korkeakoulututkinto. Virkaan valitun tulee olla ev.lut. kirkon jäsen. Ähtärin seurakunta on suomenkielinen seurakunta. Yksikielisissä seurakunnissa sen kielen erinomaista suullista ja kirjallista taitoa sekä toisen kielen tyydyttävää ymmärtämisen taitoa (asetus suomen ja ruotsin kielen taidon osaamisesta valtionhallinnossa (481/03) 15-20 §:t.)*

*Kanttorin pääasiallisena tehtävänä on johtaa musiikkia ja vastata sen toteutuksesta seurakunnan jumalanpalveluksissa, kirkon pyhissä toimituksissa ja muissa tilaisuuksissa sekä vastata kaikki ikäryhmät kattavasta musiikkikasvatuksesta seurakunnassa.*

*Viran palkkaus määräytyy KirVESTES 601 hinnoitteluryhmän mukaisesti 3 100,00 euroa (peruspalkka). Valitun tulee ennen viran vastaanottamista esittää hyväksyttävä lääkärintodistus (T-lomake) terveydentilastaan ja rikosrekisterilain 6 § mukainen rikosrekisteriote. Virassa on 6 kuukauden koeaika. Virka tulee vastaanottaa 1.1.2024 alkaen tai sopimuksen mukaan. Mikäli kelpoisuusehdot täyttäviä (B-kanttori) hakijoita ei ole, virkaan otetaan vuoden määräajaksi epäpätevä kanttori.*

*Lisätietoja antaa vt. kirkkoherra Paula Soininen p.0505790022.*

*Virkaan haetaan ensisijaisesti lähettämällä hakemus ja CV sähköpostilla paula.soininen(at)evl.fi. Hakemuksen ja CV:n voi myös lähettää seurakunnan Palvelutoimistoon os. Keskuskuja 3, 63700 Ähtäri.*

*Haastattelupäivä pidetään joko ti 12.12. Klo 12 tai ke 13.12. Klo 12 alkaen ja päätös virkaan valittavasta kirkkoneuvostossa 20.12.2023. ”*

Muutettu päätösesitys vt. kirkkoherra:

**Kirkkoneuvosto päättää:**

1. Avata kanttorin viran avoimeksi haettavaksi 22.11.-11.12.2023 klo 12 välisen ajan.
2. Haastattelut pitää haastatteluryhmä, johon valitaan jumalanpalvelus ja musiikki vastuuryhmästä Anne Luodelampi, Leena Saunasen, vt. kirkkoherra, talouspäällikkö, kirkkokuoron edustajana Leila Kotamäki ja kirkkovaltuuston puheenjohtaja.
3. Valinta KN 20.12.2023
4. Hyväksyä viran hakuilmoituksen.

**Päätös kirkkoneuvosto:**

1. Päätti avata kanttorin viran avoimeksi haettavaksi 22.11.-11.12.2023 klo 12 välisen ajan.
2. Haastattelut pitää haastatteluryhmä, johon valittiin jumalanpalvelus ja musiikki vastuuryhmästä Anne Luodelampi, Leena Saunasen, vt. kirkkoherra, talouspäällikkö, kirkkokuoron edustajana Leila Kotamäki ja kirkkovaltuuston puheenjohtaja.
3. Valinta KN 20.12.2023
4. Hyväksyä viran hakuilmoituksen.

**121 § DIAKONIAN VIRAN AUKI JULISTAMINEN**

Kirkkoneuvosto päättää avata diakonianviran hakuun viranhaltijan määräajan päättyessä 31.1.2024.

Kirkkoneuvosto hyväksyy viran hakuilmoituksen.

***Ähtärin seurakunnassa on haettavana diakonian virka***

*Haemme seurakuntaamme uutta diakonian viranhaltijaa.*

*Tarjoamme taloudellisesti vakaan seurakunnan, terveet työtilat, hyvät työsuhde-edut kuten hyvät koulutusmahdollisuudet, kannustavan palkkauksen sekä työsuhdepolkupyöräedun. Työyhteisö on idearikas ja toisiaan tukeva. Paikkakunnalla on hyvät liikunta- ja harrastus mahdollisuudet; hyvät hiihtoladut, uusi uimahalli, uusi koulu, liikuntahalli, veneily, kalastus ja luonnossa liikkumismahdollisuudet jne.*

*Työhön sisältyy mm. asiakkaiden vastaanottotyö, kotikäynnit, vähävaraisten ruokajakelusta huolehtiminen yhteistyössä vapaaehtoisten kanssa sekä hartaudet, tilaisuudet ja tapahtumat. Työssä keskeistä on yhteistyö sosiaalitoimen ja kolmannen sektorin toimijoiden kanssa. Viranhaltija vastaa työalansa hallinnosta, suunnittelusta ja toteutuksesta ainoana työntekijänä. Tehtävän hoitamisen perusedellytykseksi katsotaan riittävät it-taidot.*

*Arvostamme oma-aloitteellisuutta ja yhteistyökykyä sekä kokonaisuuksien hallintaa, intoa ja sitoutumista kirkon työhön. Viranhoidossa on edellytyksenä oman auton käyttö.*

*Haettavana olevan diakonian viran kelpoisuusehtona on kirkkohallituksen/piispainkokouksen päätöksen mukainen diakonian virkaan vaadittava tutkinto (Kirkon säädöskokoelma nro 141).*

*Hakijan tulee olla konfirmoitu evankelisluterilaisen kirkon jäsen.****Viran palkkaus määräytyy KirVESTES:n mukaan vaativuusryhmän 503 mukaisesti alkaen 2 800,00 €.****Valitun tulee ennen viran vastaanottamista esittää hyväksyttävä lääkärintodistus (T-lomake) terveydentilastaan sekä KL 6:33 §:n mukainen rikosrekisteriote. Viran täyttämisessä noudatetaan kuuden kuukauden koeaikaa.*

*Diakonian virka on haettavana 12.12.-9.1.2024 välisen ajan. Haussa huomioidaan myös alalle opiskelevat. Virka vapautuu 1.2.2024.*

*Lisätietoja antaa vt. kirkkoherra Paula Soininen p. 050 – 579 0022 ja talouspäällikkö Kalle Klaavo p. 050 - 579 0008.*

*Virkaan haetaan ensisijaisesti lähettämällä hakemus ja CV sähköpostilla*[*kalle.klaavo(at)evl.fi*](mailto:kalle.klaavo@evl.fi)*. Hakemuksen ja CV:n voi myös lähettää seurakunnan Palvelutoimistoon os. Keskuskuja 3, 63700 Ähtäri.*

*Haastattelupäivä pidetään ke 10.1.2024 klo 12 alkaen ja päätös virkaan valittavasta kirkkoneuvostossa 11.1.2024.*

Muutetun päätösesitys vt. kirkkoherra:

**Kirkkoneuvosto päättää:**

1. Avata diakonian viran avoimeksi haettavaksi 12.12.2023-9.1.2024 välisen ajan.
2. Haastattelut pitää haastatteluryhmä, johon valitaan diakoniavastuuryhmästä Päivi Kivimäki, vt. kirkkoherra, talouspäällikkö, kirkkoneuvoston varapuheenjohtaja ja kirkkovaltuuston varapuheenjohtaja.
3. Valinta KN 11.1.2024
4. Hyväksyä viran hakuilmoituksen.

**Päätös kirkkoneuvosto:**

1. Päätti avata diakonian viran avoimeksi haettavaksi 12.12.2023-9.1.2024 välisen ajan.
2. Haastattelut pitää haastatteluryhmä, johon valittiin diakoniavastuuryhmästä Päivi Kivimäki, vt. kirkkoherra, talouspäällikkö, kirkkoneuvoston varapuheenjohtaja ja kirkkovaltuuston varapuheenjohtaja.
3. Valinta KN 11.1.2024
4. Hyväksyä viran hakuilmoituksen.

**122 § VUODEN 2024 TALOUSARVION JA VUOSIEN 2025–2026 TOIMINTASUUNNITELMAN HYVÄKSYMINEN**

## Ähtärin Seurakunnan talouden näkymät ja tilanne

Kirkkohallituksen FCG:ltä tilaaman verotuloennusteen mukaan vuonna 2023 verotuloja ennustetaan kertyvän Ähtärin seurakunnassa 1,226 miljoonaa euroa ja seurakuntaan kuulumisprosentti on vajaa 81 %. Verotulojen arvioidaan kasvavan hieman kaikkina talousarviovuosina. Veronalaisten ansioiden ja eläketulojen kasvu on pitänyt verotuoton toistaiseksi odotettua paremmalla tasolla ja 1.1.2023 voimaan tullut sote-verouudistuskin näyttäisi nyt talousarvion laadintahetkellä vaikuttavan vuoden 2023 verotulokertymään positiivisesti. Verotulojen arvioidaan kertyvät vuosina 2024–2030 vuosittain keskimäärin vain 0,35 % lisääntyen.

Verotulojen arvioidaan olevan **vuonna 2030** Ähtärin seurakunnassa noin 1,27 miljoonaa €, jäsenmääräennuste on 3621 jäsentä, seurakuntaan kuulumisprosentin arvioidaan olevan 76 % ja Ähtärin väkiluku 4734 asukasta.

Verotulokertymään vaikuttavat monet tekijät kuten talouden yleinen kehitys, työllisyystilanne, seurakunnan jäsenten ansio- ja eläketulojen määrä sekä seurakunnan tuloveroprosentti. Sote-verouudistuksen lopullista vaikutustakaan ei vielä talousarvion laadintahetkellä tiedetä. Maailmantalouden tilanteeseen liittyy tällä hetkellä monia epävarmuustekijöitä, minkä vuoksi verotulojen ennustaminen on hyvin haastavaa.

## Kriisiytyvän seurakunnan mittarien toteutuma ja toimenpiteet korjaaviksi toimiksi Ähtärin seurakunnassa.

|  |  |  |  |
| --- | --- | --- | --- |
| Kriisiytyvän seurakunnan toiminnan ja hallinnon mittarit | Seurakuntatalouden tilanne v. 2022 | Tilanteen korjaustarve | TALOUSARVIO 2024 |
| 1. Seurakunnan yhteiskunnalliset tehtävät  * Puutteet hautaustoimen tai hautausmaan ylläpitotehtävien hoidossa. * Epäkohdat kulttuurihistoriallisesti arvokkaiden rakennusten ja irtaimiston ylläpitotehtävien hoidossa. * Puutteellisuudet kirkonkirjojen ja väestötietojärjestelmään liittyvien tehtävien hoidossa. | Hautaustoimen ja hautausmaan ylläpitotehtävien resurssit ovat riittävät ja tehtävät ovat tullet moitteetta tehdyiksi. | Ei ole tällä hetkellä. | Hautaukseen liittyvät maksut käydään läpi tavoitteena suosituksen mukainen hinnoittelu. Varmistetaan kustannusten kohdentumisen oikeellisuus. |
| 1. Seurakunnan hallinto ja viranomaistoiminta  * Toimielinten kokoonpanoon ja toimivuuteen liittyvät ongelmat * Hallintomenettelyn puutteellisuudet | Hallinnossa ja viranomaistoiminnassa ei ole ollut puutteita eikä ongelmia. | Ei ole tällä hetkellä. | Toimielimet toimivat asianmukaisesti. |
| 1. Seurakunnan toimintaorganisaatio  * Perustehtävien (KL 4:1) mukaisen toiminnan ylläpidon ilmeiset puutteet ja laiminlyönnit * Seurakunnan jäsenmäärä on laskenut viimeisten viiden vuoden aikana 15 % ja on arviointihetkellä alle 2000 jäsentä * Jäykkä, lokeroitunut, eristäytynyt ja/tai uusiutumiskyvytön toimintakulttuuri | Toimintaorganisaatio on uusiutumiskykyinen, sopeutuva ja tehnyt muutoksia toimenkuviin. Perustehtävien hoitamisessa ei ole ongelmia. | Ei ole tällä hetkellä. | Seurakunnan jäsenmäärä on laskenut 12 % viiden vuoden aikana.  Jatketaan toimintaorganisaatiota uusiutumiskykyisenä, sopeutuvana ja muutoksia toimenkuviin tekevänä. Perustehtävien hoitamisessa ei ole ongelmia. |
| 1. Johtaminen seurakunnassa  * Johtamisen heikkoudet * Johtamista tukevat strategiset linjaukset, kuten toimintasuunnitelma, seurakunnan strategia/toimintalinjaus/missio/visio, kiinteistöstrategia, henkilöstösuunnitelma, koulutussuunnitelma tai valmiussuunnitelma puuttuvat * Puuttumattomuus seurakunnan operatiivisessa johtamisessa esiintyviin pitkäaikaisiin ongelmiin * Haluttomuus yhteistyöhön lähiseurakuntien, rovastikunnan muiden seurakuntien ja/tai tuomiokapitulin kanssa. | Ähtärin seurakunnan uusi strategia valmistui vuosille 2023–2027.   * kirkkovaltuusto hyväksyi strategia joulukuussa 2022. * strategia sisältää toiminta-, henkilöstö-, viestintä, talous-, ilmasto, ympäristö-, metsä- ja kiinteistöstrategiat * johtaminen on kunnossa eikä ole ollut ongelmia. | Ei ole tällä hetkellä. | Esihenkilöille järjestetään esimiestaitoja vahvistavaa koulutusta. |
| 1. Seurakunnan henkilöstö  * Henkilöstön määrä * Henkilöstön työhyvinvoinnissa on toistuvia ongelmia * Ongelmat riittävän henkilöstön määrässä ja rekrytoinnissa työaloittain tarkasteltuna. | * Henkilöstön määrä on riittävä ja perustehtävät ovat tulleet hoidetuiksi. * Rekrytoinnin kautta on löytynyt riittävät työntekijäresurssit. * Sairaspoissaoloissa ei ole esiintynyt henkisen jaksamisen sairaslomia. | Väliaikaisesti täytetyt virat ja toimet täytetään pysyvämmin  talousarvio vuonna 2024.  Henkisen jaksamisen sairaslomia ei ole. | Henkilöstön määrä  12.6 htv on riittävä.  Kirkkoherran virka on avoimena tällä hetkellä.  Diakonian virka on täytetty väliaikaisesti. |

Ähtärin seurakunnassa talouden mittareista arvioimme, että tulevan viiden vuoden kuluttua tämänhetkisellä tiedolla voi olla täyttymässä kriisiytyvän seurakunnan talouskriteereistä 1 ja 4, mutta se voidaan välttää tarkalla talouden ja henkilöstön suunnittelulla.

Ähtärin seurakunnassa toiminnan ja hallinnon mittareista arvioimme tulevan viiden vuoden kuluttua ei ole tämänhetkisellä tiedolla täyttymässäkään kriisiytyvän seurakunnan kriteereistä.

|  |  |  |  |
| --- | --- | --- | --- |
| **Kriisiytyvän seurakunnan talouden mittarit** | **TILINPÄÄTÖS 2022** | **KORJAAVA TOIMI** | **Talousarvio 2024** |
| 1. Tilikauden tulos ilman kertaluonteisia eriä on negatiivinen kolmena peräkkäisenä vuotena taikka viimeisen tilikauden tulos on negatiivinen ilman kertaluonteisia eriä ja kirkollisveroprosentti on 2,0 tai korkeampi. | Tilikauden tulos ilman kertaluonteisia eriä on 94 567,28 € alijäämäinen. Tällä päättyneellä tilikaudella tilikauden tulos on ensimmäisen kerran alijäämäinen. Kriteeri ei vielä täyty, mutta tilikauden tulos on ensimmäisen kerran alijäämäinen.  Korjaavina toimina ovat henkilöstön rekrytointien tarvearviointi ja ostojen määrän kohtuullistaminen/pienentäminen. | Harkinnanvaraisia kustannuksia pyritään pienentämään ja rekrytoinnit käydään tarveharkintaa ennen työpaikkojen täyttämistä.  Talousarviossa oleva pieni alijäämä pyritään poistamaan tulevina 3 vuoden aikana. | Talousarvio on alijäämäinen yhteensä  79 658,00 €. |
| 2. Seurakunnan taseessa oleva edellisten tilikausien yli/alijäämä luku on tilinpäätöksen perusteella menossa alijäämäiseksi, eikä sen kattamista seuraavan kolmen vuoden aikana voida laskelmin osoittaa ilman kertaluontoisten erien tai metsänhoitosuunnitelman ylittävän myynnin toteuttamista. | Taseessa on edellisten tilikausien ylijäämää 1 695 264 euroa. | Ei ole muutostarvetta tällä hetkellä.  Vuoden 2023 lokakuun tilikauden vuosikate on  93 520 € positiivinen ja poistot tällä hetkellä 93 384 €. | Taseessa oleva edellisten tilikausien ylijäämä vähenee  79 685 €,  ylijäämää vielä jaa  1 615 579 €. |
| 3. Maksuvalmius on alle 90 päivää, tai maksuvalmius heikkenee kolmena peräkkäisenä tilikautena. | Maksuvalmius on 267 päivää sijoituksien hankinta-arvoilla. | Ei ole muutostarvetta tällä hetkellä. | Maksuvalmius on vähintään 90 päivää. |
| 4. Henkilöstökulujen osuus toimintakuluista kasvaa kolmena peräkkäisenä vuonna. | Henkilöstökulujen osuus toimintakuluista on ollut vain vähän laskeva. | Henkilöstökulujen osuus ei toimintakuluista kasva.  Vuoden 2023 henkilöstökulut nousevat vähän ja ensimmäistä kertaa tällä erää. | Henkilöstökulut eivät voi toimintakuluihin nähden nousta vuoden 2024 jälkeen tai kriisiytyvät seurakunnan mittari täyttyy tältä osaa. |

## Talousarvion sitovuustaso

Talousarvion sitovuus merkitsee sitä, että määrärahaa ei saa käyttää muihin kuin kirkkovaltuuston/yhteisen kirkkovaltuuston hyväksymässä talousarviossa osoitettuihin tarkoituksiin eikä enempää kuin niihin on osoitettu (KJ 6:2).

Määräraha on kirkkovaltuuston talousarviossa tehtäväalueelle antama, euromäärältään ja käyttötarkoitukseltaan rajattu valtuutus varojen käyttämiseen. Tuloarvio on kirkkovaltuuston talousarviossa tehtäväalueelle asettama tulotavoite. Talousarvioon merkitään määrärahat ja tuloarviot pääsääntöisesti bruttoluvuin vähentämättä tuloja menoista tai menoja tuloista. Määrärahat ja tuloarviot voivat kuitenkin olla sitovia bruttositovuuden sijasta myös nettona, jolloin esim. tehtäväalueen toimintatulojen ja -menojen erotus eli toimintakate on sitova.

Kirkkovaltuusto hyväksyy talousarvion käyttötalousosassa tehtäväaluekohtaiset sitovat toiminnalliset tavoitteet ja muut toiminnan tavoitteet sekä tavoitteiden edellyttämät määrärahat ja tuloarviot sillä tasolla, jolla talousarvio on sitova kirkkovaltuustoon nähden.

## Ähtärin seurakunnan talousarvion sitovuustasot

Ähtärin seurakunnan talousarvion käyttötalousosan sitovuustaso kirkkoneuvosto vastaa talousarvion toteutumisesta kirkkovaltuustolle pääluokkatasolla ja eri tehtäväalueet vastaavat talousarvion toteutumisesta kirkkoneuvostolle kustannuspaikkatasolla. Määrärahat ja tuloarviot ovat sitovia nettomääräisesti. Netto tarkoittaa toimintajäämää. Määrärahat ja tuloarviot ovat sitovia em. tavalla ulkoisten tulojen ja menojen osalta. Talousarvion sisäiset erät eivät ole sitovia.

|  |  |  |
| --- | --- | --- |
| **Talousarvio 2024** | **SRK** | **HHR** |
| Kaikki tulot | 1 474 680 | 61900 |
| Kaikki menot | -1 449 134 | -61860 |
|  |  |  |
| VUOSIKATE | 25 546 | 40 |
| Suunnitelman mukaiset poistot | -105 204 | 40 |
|  |  |  |
| TILIKAUDEN TULOS | -79 658 | 0 |

Talousarviossa on tulot arvioitu varovaisuusperiaatteella alas ja menot on arvioitu korkeimpaan arvoonsa.

Talousarvio sisältää seurakunnan talousarvion, investointien talousarvio, hautainhoitorahaston talousarvion sekä toiminnalliset tavoitteet talousarvio vuodelle ja kahdelle seuraavalle vuodelle.

LVA: Pykälän valmistelija katsoo, että päätöksellä on vaikutuksia lasten- ja nuorten asemaan toiminnan ja määrärahojen puitteissa.

**Päätösesitys talouspäällikkö:**

Kirkkoneuvosto esittää kirkkovaltuustolle, että se hyväksyy liitteenä olevan talousarvion ja toimintasuunnitelman vuodelle 2024 sekä toiminta- ja taloussuunnitelman vuosille 2025–2026.

**KN 10/2023 122 § päätös ja esitys kirkkovaltuustolle:**

Kirkkoneuvosto esittää kirkkovaltuustolle, että se hyväksyy liitteenä olevan talousarvion ja toimintasuunnitelman vuodelle 2024 sekä toiminta- ja taloussuunnitelman vuosille 2025–2026.

**123 § Henkilöstön kehittämissuunnitelma vuodelle 2024**

Kirkon henkilöstön ammatillisen osaamisen kehittämissopimus astui voimaan 1.4.2014. Sopimus sitoo seurakuntaa, jonka henkilöstön lukumäärä on säännöllisesti vähintään 20. Uuden sopimuksen 5 mom. mukaan:

*Ammatillisen osaamisen kehittämisellä tarkoitetaan tässä sopimuksessa työntekijöille tarjottavaa suunnitelmallista koulutusta, joka on tarpeen työntekijöiden ammatillisen osaamisen ylläpitämiseksi ja kehittämiseksi vastaamaan työn ja työtehtävien asettamia vaatimuksia ja ennakoitavissa olevia muuttuvia osaamistarpeita.*

Jos työnantaja pitää työntekijän henkilöstökoulutukseen osallistumista hänen tehtäviensä hoidon kannalta välttämättömänä, työntekijä määrätään osallistumaan siihen. Lähtökohtana on silloin, että työntekijä ei selviä tehtävistään asianmukaisesti koulutukseen osallistumatta ja että työntekijä osallistuu siihen säännönmukaisen työaikansa tai työpäiviensä puitteissa.

Jos työnantaja pitää työntekijän henkilöstökoulutukseen osallistumista seurakunnan tai kokonaiskirkon henkilöstökoulutuksellisten tarpeiden kannalta tarkoituksenmukaisena, työntekijälle myönnetään hakemuksesta virka- tai työvapaata. Tällaisen henkilöstökoulutuksen ajalta työntekijä voi saada seurakunnan harkinnan mukaan palkkaa osaksi tai kokonaan ja korvauksia aiheutuneista kustannuksista.

Ähtärin seurakunnan henkilöstön määrä on säännöllisesti 13. Yhteistyötoimikunta käsittelee henkilöstön kehittämissuunnitelmaa yleisellä tasolla kokouksessaan. Koulutussuunnitelmaa laadittaessa pyritään kiinnittämään huomiota tarpeeseen, kohtuullisuuteen ja tasapuolisuuteen. Koulutustarpeesta keskustellaan yhdessä esimiehen kanssa. Laaditaan henkilöstön kehittämissuunnitelma vuodelle 2024.

Laki koulutuksen korvaamisesta (1140/2013) oikeuttaa hakemaan koulutuskorvausta, joka on 10 prosenttia koulutuskorvauksen perusteena käytettävästä palkka­kustannuksesta. Koulutuskorvausta haetaan työttömyysvakuutusrahastosta.

LVA: Pykälän valmistelija katsoo, että päätöksellä on vaikutusta lasten asemaan parantuneena johtamisena, turvallisuutena ja henkilöstön hyvinvointina.

**Päätösesitys vt. kirkkoherra ja talouspäällikkö:**

1. Kirkkoneuvosto valtuuttaa vt. kirkkoherran hyväksymään henkilöstön kehittämissuunnitelman vuodelle 2024.
2. Koulutuksien määräraha 1 000,00 €/kokoaikainen työntekijä ja osa-aikaiset koko vuoden töissä olevat osa-aikaprosentin mukaan.
3. Valtuutetaan 1 000,00 euron määrärahan puitteissa talouspäällikkö ja vt. kirkkoherra voi hyväksyä omien alaistensa osalta koulutukset.

Määrärahaan ei lasketa mukaan lakisääteisiä ja pakollisia koulutuksia.

**Päätös:**

1. Kirkkoneuvosto valtuutti vt. kirkkoherran hyväksymään henkilöstön kehittämissuunnitelman vuodelle 2024.
2. Koulutuksien määräraha 1 000,00 €/kokoaikainen työntekijä ja osa-aikaiset koko vuoden töissä olevat osa-aikaprosentin mukaan.
3. Valtuutti 1 000,00 euron määrärahan puitteissa talouspäällikkö ja vt. kirkkoherra voi hyväksyä omien alaistensa osalta koulutukset.

**124 § SUORITUSLISÄN PERUSTE PALKKASUMMA JA SUORITUSLISÄT 1.1.2024 ALKAEN**

Kirkon virka- ja työehtosopimuksessa 2023–2025 on sovittu, että yleiseen palkkausjärjestelmään kuuluva harkinnanvarainen palkanosa suorituslisä. Suorituslisää koskevat määräykset ovat KirVESTES:n 26 §:ssä. Ähtärin seurakunnassa suorituslisä on otettu käyttöön 1.1.2020.

Suorituslisää koskevat sopimusmääräykset koskevat yleisen palkkausjärjestelmän piirissä olevia viranhaltijoita/työntekijöitä 1.1.2023 lukien. Suorituslisään on käytettävä vuosittain vähintään 1,1 % yleisen palkkausjärjestelmän piirissä olevan henkilöstön peruspalkkojen yhteismäärästä. Suorituslisää maksetaan niille viranhaltijoille ja työntekijöille, jotka arviointijakson perusteella täyttävät seurakunnassa vahvistetut suorituslisän maksamisen edellytykset.

Kirkkoneuvosto on hyväksynyt suorituslisän täytäntöönpanomenettelyn Ähtärin seurakunnassa kokouksessaan 18.9.2019 89 §.

Kirkkoneuvosto päättää, että järjestelyvarasta käytetään 1,6 % suorituslisään vuonna 2024.

Suorituslisä lasketaan palkkasummasta, johon otetaan mukaan kaikki palkat, jotka budjetoidaan yleisen palkkausjärjestelmän peruspalkkoihin vuodelle 2024. Palkkasummassa ovat mukana paitsi pysyvässä toistaisessa palvelussuhteessa olevat, myös määräaikainen henkilöstö, joka palkataan yleiseen palkkausjärjestelmään (kausityöntekijät, sijaiset).

Seurakuntatalouden tulee vahvistaa osana talousarviota peruspalkan palkkasumman, josta suorituslisä maksetaan.

Budjettiin varattavassa peruspalkan palkkasummassa otetaan huomioon vuosipalkkasummaan vaikuttavana tekijänä eri palvelussuhteiden kesto vuoden aikana (toistaiset ja määräaikaiset) sekä päätoimisuusaste (osa-aikaiset ja kokoaikaiset).

Ähtärin seurakunnassa yllä mainituilla kriteereillä laskettu palkkasumma vuodelle 2024 on 325 827,10 €, jolloin vuonna 2024 suorituslisänä maksettava summa on 5 213,23 €. Suorituslisä maksetaan arviointikeskustelujen perusteella.

Suorituslisä on yleiseen palkkausjärjestelmään sisältyvä palkanosa, jota maksetaan työntekijälle tämän työsuorituksen perusteella. Suorituslisän maksamisesta yksittäiselle työntekijälle päättää työnantaja. Suorituslisän maksaminen perustuu työntekijän työsuoritukseen ja sitä maksetaan ainoastaan niille, joiden työsuoritus ylittää työnantajan asettamat arviointiperusteiden rajat. KirVesTes mukaan suorituslisää voidaan maksaa 40 % työtekijöistä. Tähän ei lasketa johtavia viranhaltijoita.

Vt. kirkkoherra ja talouspäällikkö ovat käyneet arviointikeskustelut työntekijöiden kanssa loka-marraskuun aikana. Kirkkoherran ja talouspäällikön esitykset annetaan kokouksessa.

LVA: Tämän pykälän valmistelija arvioi, että päätöksen kohteena oleva asiakokonaisuus ei merkittävästi vaikuta lasten ja nuorten asemaan.

**Talouspäällikön ja vt. kirkkoherran esitys:**

Kirkkoneuvosto päättää että:

1. suorituslisän perusteena vuoden 2024 talousarviossa käytettävä palkkasumma on 325 827,10 €.
2. suorituslisä maksetaan liitteen mukaisena

(liite ei julkinen),

1. suorituslisää maksetaan 1.1.2024 – 31.12.2024, kuukausittain
2. Suorituslisää maksetaan vain täydet 6 pistettä saaneille.

**PÄÄTÖS:**

Kirkkoneuvosto päätti että:

1. suorituslisän perusteena vuoden 2024 talousarviossa käytettävä palkkasumma on 325 827,10 €.
2. suorituslisä maksetaan liitteen mukaisena

(liite ei julkinen),

1. suorituslisää maksetaan 1.1.2024 – 31.12.2024, kuukausittain
2. Suorituslisää maksetaan vain täydet 6 pistettä saaneille.

**125 § ETELÄ-POHJANMAAN SAIRAALASIELUNHOIDON YHTEISJOHTOKUNNAN JÄSENTEN NIMEÄMINEN KAUDELLE 2024-2025**

Etelä-Pohjanmaan sairaalasielunhoidonyhteisjohtokunta on 3.10.2023 pitänyt kokouksensa.

Yhteistyösopimuksen mukaisesti toimikunta pyytää, että

Ähtärin seurakunnan kirkkovaltuustoa nimeämään yhteisjohtokuntaan varsinaisen jäsenen ja hänelle henkilökohtaisen varajäsenen vuosiksi 2024–2025.

**Talouspäällikön esitys kirkkoneuvostolle:**

Kirkkoneuvosto esittää kirkkovaltuustolle, että sen valitsee Etelä-Pohjanmaan sairaalasielunhoidonyhteisjohtokunnan jäsenen ja hänelle henkilökohtainen varajäsenen kaudelle 2024–2025.

**KN 10/2023 125 § päätös ja esitys kirkkovaltuustolle:**

Kirkkoneuvosto esittää kirkkovaltuustolle, että sen valitsee Etelä-Pohjanmaan sairaalasielunhoidonyhteisjohtokunnan jäsenen ja hänelle henkilökohtainen varajäsenen kaudelle 2024–2025.

**126 § TIEDOKSI SAATETTAVAT ASIAT**

- Seurakunnalta luovutetut haudat ja seurakunnalle palautuneet haudat

- Lokakuun verotulokertymä 79 101,00 eur ja tammi-syyskuu 1 009 376,00 eur (106,2 % edelliseen vuoteen verrattuna). Viimevuotiseen verrattuna on tullut 59 000,00 enemmän ja tämän vuoden talousarviossa verotuloiksi arvioitiin varovaisuusperiaatteella 1 036 000,00 €, josta puuttuu enää vain n. 27 000,00 €.

**PÄÄTÖS:** Kirkkoneuvosto merkitsi tiedoksi saaduksi em. asiat.

**127 § MUUT MAHDOLLISET ASIAT**

Kirkon äänentoisto on ongelma. Laitetaan kirkon äänentoistot selvitykseen.

Kirkolliset ilmoitukseen laitettiin toimitukseen osallistuvien henkilönimet.

**128 § KOKOUKSEN PÄÄTÖS JA OIKAISUVAATIMUSOHJEET JA VALITUSOSOITUS**

Puheenjohtaja päätti kokouksen klo 18,58, virsi 548 ja luettiin lopuksi Herran siunaus.

Pöytäkirjaan liitetään oikaisuvaatimusohje ja valitusosoitus.